Christian Tybring-Gjedde

Christian Tybring-Gjedde (født 1963) er en norsk politiker. Han satt på Stortinget for Oslo fra 2005 til 2025. Han var medlem av Finanskomiteen frem til og med høsten 2013 da han gikk over til Utenriks- og forsvarskomiteen. I mai 2021 ble han valgt til sentralstyret i FrP, og gikk etter eget valg ut av sentralstyret i november 2021. Han ble ekskludert fra FrP 14. juli 2024.

 Bakgrunn 
Se Gedde (slekt)
Christian Tybring-Gjedde er sønn av Harald Tybring-Gjedde (1930–2022), forretningsmann, kunstsamler og lenge leder av C. Tybring-Gjedde ASA, en kontorvarekjede som Christian Tybring-Gjeddes farfar startet i 1918.Omtale av Harald Tybring-Gjedde i Tett på 60 norske toppledere (utgitt 1997) side 199–201 Han er gift med Ingvil Smines Tybring-Gjedde. Han er far til høyrepolitikeren Mathilde Tybring-Gjedde fra et tidligere forhold.

Tybring-Gjedde har bachelorgrad i statsvitenskap fra det katolske Loyola University i Chicago og mastergrad i internasjonal politikk fra University of Denver i Colorado. Før han ble innvalgt på Stortinget jobbet han som underdirektør i Forsvarsdepartementet i avdelingen for økonomi og styring.

Tybring-Gjedde var i 1980- og 1990-årene en aktiv vannpolo-spiller (målvakt) for Frogner Vannpoloklubb og var med å ta klubben til NM-gull i 1992.Aftenposten aften – Frogner tok vannpologullet (9. 6. 1992, s.26) Han ble også uttatt på landslaget. Hans bror var også en aktiv vannpolospiller og en av Norges beste i 1980-årene.Aftenposten morgen – Norske vannpoloproffer til Chicago (16. 12. 1983, s.14)

 Politisk virke 
I 2003 ble han innvalgt i Oslo bystyre der han satt i finanskomitéen. I perioden 2001 til 2003 var han politisk nestformann i Oslo FrP.

 Politiske synspunkt 
I en kronikk i Aftenposten 25. august 2010, med tittelen «Drøm fra Disneyland», kritiserte Tybring-Gjedde og hans medforfatter Kent Andersen Arbeiderpartiets innvandringspolitikk. Kronikken fikk stor oppmerksomhet i media på grunn av sitt innhold. I et intervju med NRK Dagsrevyen samme dag omtalte Tybring-Gjedde blant annet Groruddalen i Oslo som en «enklave» uten etniske nordmenn. Etter terrorangrepene 22. juli 2011 angret han derimot på kronikken.

I 2014 ga Christian Tybring-Gjedde ut debattboka Mens orkesteret fortsetter å spille. Der skriver han om «Norges økonomiske, politiske og kulturelle regnskap» med utgangspunkt i egen kritikk av norsk innvandringspolitikk og Fremskrittspartiet.Cappelen Damm forlags reklamepresentasjon av Mens orkesteret fortsetter å spille (2014)Intervju i TV2 om Mens orkesteret fortsetter å spille (2014)

 Referanser 

 Eksterne lenker 


  Fremskrittspartiet – Biografi
  Portrettintervju i Dagbladet'' 11. januar 2013

Kategori:Stortingsrepresentanter fra FrP
Kategori:Stortingsrepresentanter for Oslo
Kategori:Stortingsrepresentanter 2005–2009
Kategori:Stortingsrepresentanter 2009–2013
Kategori:Stortingsrepresentanter 2013–2017
Kategori:FrP-politikere i Oslo
Kategori:Norske embets- og tjenestemenn
Kategori:Norske vannpolospillere
Kategori:Personer fra Moss kommune
Kategori:Stortingsrepresentanter 2017–2021
Kategori:Stortingsrepresentanter 2021–2025